ഇംതിയാസ് ഖുറേശി

ഇന്ത്യയിലെ പേരുകേട്ട ഒരു പാചകവിദഗ്ദനാണ് ഇംതിയാസ് ഖുറേശി. ഐ.ടി.സി ഹോട്ടൽ ശൃംഖലയിലെ മാസ്റ്റർ ചെഫ് ആയ ഇംതിയാസ്, ദം പുഖ്ത് പാരമ്പര്യത്തെ പുനരുജ്ജീവിപ്പിച്ചവരിൽ പ്രമുഖനാണ്. ഇന്ത്യൻ പ്രധാനമന്ത്രിമാരും പ്രസിഡന്റുമാരും ആതിധേയത്വം വഹിച്ച നിരവധി ഔദ്യോഗികവിരുന്നുകളിൽ അദ്ദേഹം പ്രവർത്തിച്ചിട്ടുണ്ട്.  

 ജീവിതരേഖ 
1931-ൽ ഉത്തർപ്രദേശിലെ ലഖ്നോവിൽ ഇംതിയാസ് ജനിച്ചു. കുടുംബാംഗങ്ങൾ പാചകകല ജീവനോപാധിയാക്കിയവരായിരുന്നു. അമ്മാവന്റെ കൂടെ തന്റെ പാചകജീവിതമാരംഭിച്ച ഇംതിയാസ് ഖുറൈശി, പിന്നീട് ഇന്ത്യൻ സേനയിലേക്ക് കാറ്ററിങ് നടത്തുന്ന കൃഷ്ണ കാറ്റെറേഴ്സിൽ ചേർന്നു. ഏതാനും റെസ്റ്റോറന്റുകളിലെ ജോലിക്ക് ശേഷം 1979-ൽ അദ്ദേഹം ഐ.ടി.സി ഹോട്ടൽസിൽ പ്രവർത്തനമാരംഭിച്ചു. അവിടെ മാസ്റ്റർ ചെഫ് ആകുന്നതിന് മുൻപുള്ള കാലം ഐ.ടി.സി യുടെ പല ഹോട്ടലുകളിലും ജോലി ചെയ്തു.

ഇന്ത്യൻ സർക്കാർ നൽകുന്ന പത്മശ്രീ പുരസ്കാരം, അദ്ദേഹം പാചകകലക്ക് നൽകിയ സംഭാവനകൾ പരിഗണിച്ച് 2016-ൽ നൽകുകയുണ്ടായി. ഈ ബഹുമതി ലഭിക്കുന്ന ആദ്യത്തെ പാചകക്കാരൻ എന്ന പ്രത്യേകത കൂടി ഇദ്ദേഹത്തിനുണ്ട്.

 അവലംബം 

വർഗ്ഗം:ജീവിച്ചിരിക്കുന്നവർ
വർഗ്ഗം:1931-ൽ ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ